Kontakter du os inden kl. 14:00 på dagen for bestillingen, er vi som udgangspunkt i stand til at ændre ordren. Vi kan dog ikke garantere noget, da det afhænger af, om pakken allerede er hentet af DAO/GLS. Vi anbefaler at ringe eller skrive til os via chatten nede i højre hjørne for hurtig betjening. Bemærk venligst, at chatten kun er åben på hverdage mellem kl. 9-17, og selv i åbningstiden kan den være nedlukket i perioder. Hvis du har bestilt i weekenden, anbefaler vi at sende en mail. Så kan vi forhåbentligt nå at se den inden afsendelse mandag morgen. Enkelte dage sender vi dog også i weekenden, selvom kundeservice er lukket, hvorfor vi ikke kan garantere, at det er muligt at ændre ordren. Hvis ændringen ikke når at blive foretaget inden afsendelse, vil kundeservice hjælpe med at kalde ordren tilbage hos DAO eller GLS og sende en ny ændret ordre herefter.